Βικτόρ Μπεράρ

Ο Βικτόρ Μπεράρ (Victor Bérard, Μορέζ 1864- Παρίσι 1931) ήταν Γάλλος πολιτικός, διπλωμάτης και ελληνιστής, οπαδός της ριζοσπαστικής σοσιαλιστικής Αριστεράς. Το 1920 εξελέγη γερουσιαστής.Εγκυκλοπαίδεια ΔΟΜΗ Είναι κυρίως γνωστός για τη μετάφραση της Οδύσσειας του Ομήρου στα Γαλλικά, αλλά και της προσπάθειάς του να πραγματοποιήσει το ταξίδι του Οδυσσέα, με τη βοήθεια ενός δικού του σύγχρονου πλοίου και των περιγραφών του Ομήρου.

Βιογραφία
Ήταν γιος του φαρμακοποιού στη Mozel Jea-Baptiste Bérard  και αδελφός του Λέοντος Μπεράρ καθηγητή της Λυών, γνωστού καρκινολόγου εκείνης της εποχής.Βίκτωρ Μπεράρ, Τουρκοκρατία και ελληνισμός - Εισαγωγή- Εκδόσεις Τροχαλία Σπούδασε στη σχολή École normale supérieure (1884-1887), ενώ αργότερα έγινε μέλος της Γαλλικής Σχολής Αθηνών (1887-1890)και στη συνέχεια διετέλεσε διπλωμάτης την περίοδο, που στο θρόνο της Οθωμανικής Αυτοκρατορίας βρισκόταν ο Αμπντούλ Χαμίτ Β΄, ασκώντας κριτική για την αντιμετώπιση των κοινοτήτων των Αρμενίων. Το 1894 αρθρογραφούσε στη Revue de ParisL.F. Aubert Victor Bérard, La Revue de Paris, tome sixieme (Nov.- Dec. 1893), p. 714. Δίδαξε επίσης γεωγραφία (1896-1914) στο Μεταπτυχιακό Τμήμα Ναυτιλίας στο École Pratique des Hautes Études, ενώ αργότερα ασχολήθηκε και με την πολιτική σε τοπικό επίπεδο.

Ιδιαίτερη μνεία
Στην Ελλάδα είναι περισσότερο γνωστός για το «Οδοιπορικό του στη Μακεδονία 1891- 1892», α' έκδοση Απρίλιος 1987Τουρκία και ελληνισμός- ΟΔΟΙΠΟΡΙΚΟ ΣΤΗ ΜΑΚΕΔΟΝΙΑ - Εκδόσεις Τροχαλία

Δείγμα γραφής του Βικτόρ Μπεράρ
<div lang="grc" style="font-family: Palatino Linotype;"> " «Ο κατηφορικός δρόμος προς την Καστοριά δεν είναι παρά μια μακριά τσουλήθρα μέσα σε ραβδωτές πέτρες και σε αργιλόχωμα. Ούτε δάση ούτε σύδεντρα ούτε καν μοναχικά δέντρα. Ο τόπος τούτος την αξίζει την ελληνικότητά του· τέτοια γύμνια δεν έχει ούτε ο Μοριάς. Στα πλευρά των βουνών απλώνονται οι πεζούλες των καλλιεργειών. Παντού όπου η πλαγιά δεν είναι κακοτράχαλη, τοιχώματα συγκρατούν με δυσκολία τους χωματοσωρούς που κατολισθαίνουν. Για να κρατηθεί ένα μέτρο γης το έχουν υποστηλώσει σε πολλά σημεία με δυο μέτρα λιθιά. Στην κοίτη ενός ξεροποτάμου η σκιά μερικών πράσινων βαλανόδεντρων σκεπάζει το χωριό Μπάσκουρι. Τα ελληνικά τα καταλαβαίνουν με δυσκολία και μιλούν σλάβικα· δηλώνουν όμως Έλληνες και ζητούν συγνώμη που δεν είναι πιο φωτισμένοι. Φωνάζουν τα παιδιά που βγαίνουν από το σχολείο για να κάνουν τους διερμηνείς. Έρχεται κι ο παππάς κι ο δάσκαλος και τα παράπονά τους είναι τα ίδια με το Ντίχεμ: η ανασφάλεια του βουνού,οι Αλβανοί ληστές, οι παπάδες του Έξαρχου.» </div>
</blockquote>

 Έργα 
Εκτός από τη μετάφραση της Οδύσσειας (1924), συνέγραψε μεταξύ άλλων τα παρακάτω έργα:Περί της καταγωγής της λατρείας στην Αρκαδία (διδακτορική διατριβή).
Με τον Μαρτέν Μελκονιάν (Martin Melkonian) , Η πολιτική του Σουλτάνου - Η αρμενική σφαγή (1894-1896),  έκδοση 1897 Η Αγγλία και ο Ιμπεριαλισμός Οι Φοίνικες και η Οδύσσεια (1902-1903)Révolutions de la Perse : les provinces, les peuples et le gouvernement du roi des rois (1910)La France d'Afrique. Vers Le Sahara (1911)Un mensonge de la science allemande. Les « Prolégomènes à Homère» de Frédéric-Auguste Wolf (1917)Les Navigations d'Ulysse (1927-1929)L’Atlantide de Platon (1929)La résurrection d'Homère (1930) L'Odyssée d'Homère. Etude et analyse (1931)

Παραπομπές

Πηγές
L.F. Aubert Victor Bérard, La Revue de Paris, 1893
Βικτόρ Μπεράρ, Τουρκία και Ελληνισμός. Οδοιπορικό στη Μακεδονία: Έλληνες, Τούρκοι, Βλάχοι, Αλβανοί, Βούλγαροι, Σέρβοι''. Εκδόσεις Τροχαλία, 1987
Εγκυκλοπαίδεια ΔΟΜΗ

 Εξωτερικοί σύνδεσμοι 
Έργα του Μπεράρ από το openlibrary.org
Φωτογραφία και σχόλια

Κατηγορία:Γάλλοι περιηγητές
Κατηγορία:Γάλλοι διπλωμάτες
Κατηγορία:Γάλλοι πολιτικοί
Κατηγορία:Γάλλοι μεταφραστές
Κατηγορία:Ελληνιστές
Κατηγορία:Μέλη της Γαλλικής Σχολής Αθηνών
Κατηγορία:Γάλλοι ελληνιστές